tomron87/hebrew-wikipedia-sentences-corpus huggingface dataset:
ב-1966 שלחה ממשלת הוליאוק סיוע צבאי מוגבל לפעילות במלחמת וייטנאם.
החלטה זו גרמה לוויכוחים קשים במערכת הבחירות של אותה שנה, למרות שהמפלגה הלאומית איבדה רק מושב אחד בפרלמנט.
הוליאוק קידם מהספסלים האחוריים את רוברט מולדון לתפקיד שר האוצר, למרות שמעמדו בקבינט היה נמוך.
בעקבות ירידה במחיר הצמר ועקב בעיות במאזן התשלומים, הגיש מולדון, באישורו של הוליאוק, תקציבי ביניים.
בבחירות הכלליות של 1969 נבחרה הממשלה שוב ברוב דחוק.
ב-2 בפברואר 1972 הודיע הוליאוק על התפטרותו ופינה את מקומו לסגנו וידידו ג'ק מרשל.
בבחירות שהתקיימו באותה שנה הובסה ממשלת מרשל והוליאוק המשיך להיות חבר בולט בשורות האופוזיציה.
הוא לקח חלק פעיל בבחירות של 1975, שבהם ניצחה שוב המפלגה הלאומית בהנהגתו של רוב מולדון.
מולדון מינה את הוליאוק לתפקיד שר מדינה ללא תיק בממשלתו.
ב-1977 מונה הוליאוק באופן בלתי צפוי ושנוי במחלוקת על ידי המלכה אליזבת השנייה בהמלצת מולדון לתפקיד המושל הכללי של ניו זילנד.
ההכרזה על המינוי נמסרה בסיום ביקורה של המלכה במרץ אותה שנה.
הבחירה בהוליאוק נתפשה כשנויה במחלוקת על ידי גורמים מסוימים בשל היותו של הוליאוק שר מכהן וראש ממשלה לשעבר.
מנהיג האופוזיציה, ביל רולינג, הודיע שבמידה והלייבור תנצח בבחירות של 1978, הוא יעביר את הוליאוק מתפקידו כמושל הכללי, והציע את מינויו לתפקיד של סר אדמונד הילרי.
הצעה זו בתורה זכתה לביקורת מצדה של הממשלה, על רקע תמיכתו של הילרי בלייבור ב-1975 במסגרת המערכה שנקראה "אזרחים למען רולינג".
כדי להתמנות לתפקיד המושל הכללי פרש הוליאוק מחברותו בפרלמנט.
בכל אופן, תפקודו של הוליאוק כמושל הכללי היה הוגן ומאוזן.
במיוחד, סירב הוליאוק להגיב על תוצאות הבחירות של 1978 שבהם ניצחה מפלגת הלייבור את המפלגה הלאומית ניצחון דחוק.
מנהיג מפלגת האשראי החברתי, ברוס בית'ם, אמר שלהוליאוק כמושל הכללי הייתה "אובייקטיביות קפדנית שהממה את אלה שביקרו את מינויו".
תקופת כהונתו כמושל הכללי ארכה שלוש שנים בלבד עקב גילו המבוגר.
בדרך כלל מקובל שהמושלים הכללים מכהנים חמש שנים, אך הוליאוק היה אז המושל הכללי המבוגר ביותר והוא סיים את תפקידו ב-1980. הוליאוק היה חבר מסדר הבונים החופשיים והיה הנשיא הגדול של הבונים החופשיים בניו זילנד.
קית' הוליאוק מת בולינגטון ב-8 בדצמבר 1983.
דייטון קצין תותחנים ומודיעין אמריקאי בצבא ארצות הברית בדרגת לוטננט גנרל.
הוא מנהל מרכז ג'ורג' סי מרשל האירופי למחקרי ביטחון בגרמיש-פרטנקירשן, גרמניה.
דייטון שימש כמתאם הביטחוני האמריקאי בין ישראל לרשות הפלסטינית מדצמבר 2005 ועד שנת 2010. במהלך כהונתו סייע לרשות בפיתוח מנגנוני הביטחון שלה, מסיבה זו הכינוי העממי שלהם הוא "כוחות דייטון".
הוא כיהן גם כמנהל קבוצת הסיקור שנשלחה לעיראק (ISG) מטעם הקואליציה הרב לאומית בהנהגת ארצות הברית שפלשה למדינה במלחמת המפרץ השנייה על מנת לאתר נשק להשמדה המונית, וכנספח צבאי בשגרירות ארצות הברית ברוסיה.
ב-1 במאי 2020 הודיע נשיא ארצות הברית, על הכוונה למנות את דייטון לשגריר ארצות הברית באוקראינה.
אך המינוי לא אושר עקב הפסדו של טראמפ בבחירות.
קית' האוול צ'ארלס אלן הוא שחקן, קומיקאי, מוזיקאי, זמר-יוצר, אמן, סופר ומנחה טלוויזיה בריטי.
הוא אביהם של הזמרת לילי אלן ושל השחקן אלפי אלן ואחיו של השחקן והבמאי קווין אלן.
אלן נולד ב-2 בספטמבר 1953 בלינאלי שבמחוז קרמרת'נשייר שבוויילס, השני מבין שלושה ילדים.
אביו אדוארד צ'ארלס אוון שירת בצוללות בצי המלכותי הבריטי.
אחיו הצעיר הוא השחקן קווין אלן.
את שנותיו הראשונות בילה אלן בסוונסי ובמלטה, ורוב ילדותו חי בגוספורט כאשר אביו שירת בפורטסמות'.כשהיה בן 11 אביו הוצב בסינגפור והוא נשלח ללמוד בפנימיית ברנטווד באסקס.
הוא סולק מבית הספר בגיל 13. אחרי שנתפס בגנבה שוב ושוב נשלח ל-borstal בית מעצר לבני נוער, מאוחר יותר אמר "I had a great time in borstal".
במהלך שנות השבעים של המאה העשרים עבד אלן בעבודות שונות בכללן כפועל במה בתיאטרון.
מעבודה זו פוטר אחרי שהצטרף ערום לשורת המקהלה של מקס בייגרייבס .
הצלחתו הראשונה על הבמה הייתה כסטנדאפיסט בפתיחת מופעים של להקות רוק כמו הקלאש.
בשנות השמונים הופיע אלן במספר סרטים בסדרה בערוץ 4 אחרי שהופיע במועדון "The Comedy Store" ב-1979. פרקים בולטים בהשתתפותו היו "The Bullshitters" (פרודיה על הסדרה "המקצוענים") ובפרק "The Yob" (פרודיה על הסרט "הזבוב") שבו היה גם שותף לכתיבה.
ב-1985 הגיע הקומיק סטריפ למסך הגדול בסרט "The Supergrass" בכיכובם של אלן עצמו, אדריאן אדמונדסון, פיטר ריצ'רדסון, ג'ניפר סונדרס, ורובי קולטריין ובבימויו של פיטר ריצ'רדסון.
בתקופה הקצרה שרשת "British Satellite Broadcasting" שידרה בלוויין כמתחרה לרשת Sky, הופיע אלן בתוכנית משלו בשם " I Love Keith Allen" בערוץ גלאקסי.
בתוכנית שולבו קטעי סטנד-אפ ומערכונים.
ב-1992 חזרו חברי הקומיק סטריפ להופיע על המסך וחברו לסדרת סרטי "Carry On".
בסרט בהשתתפותם "Carry On Columbus" שיחק אלן את תפקיד פפי האסיר.
הסרט בבימויו של ג'רלד תומאס ובהפקתו של פיטר רוג'רס, היה האחרון בזיכיון של סרטי "Carry On".
ב-1993 כיכב בתפקיד ג'ון פיטר בארי, איש תורת הנסתר, בפרק "The Day of the Devil" בסדרת הטלוויזיה "המפקח מורס".
פרק זה בסדרה הוותיקה של " Granada Television" נכתב על ידי דני בויל, והיה הראשון משלושה פרויקטים בהשתתפותו של אלן שכתב או ביים בויל במהלך שנות התשעים.
אלן הופיע בקומדיה השחורה "Twin Town" שביים אחיו קווין, שיחק בעיבוד של ערוץ 4 לספר "A Very British Coup" וב-1994 גילם את הדייר שמת בתחילת המותחן "חברים לרצח" של דני בויל.
באותה שנה זכה לשבחים על הופעתו בסדרת הדרמה של ה-BBC עיבוד לרומן "מרטין צ'זלוויט" מאת צ'ארלס דיקנס.
ב-1996 חזר להופיע בסרט של בויל בתפקיד סוחר הסמים בסרט "טריינספוטינג".
דני בויל ציין שדמותו של אלן ב"טריינספוטינג" היא אותה דמות שמופיעה בסרט "חברים לנצח" - הוא לובש את אותם בגדים ונושא איתו את אותה מזוודה.
עוד ב-1996 הנחה את התוכנית "Top of the Pops" כשהוא מחופש לזמר היפ-הופ בדיוני בשם "קית'סקי".
בשנת 2000 הופיע אלן בשניים ממחזותיו של הרולד פינטר בתיאטרון אלמיידה, במחזה "Celebration" גילם את למברט, ובמחזה "החדר" שיחק בתפקיד מר סנדז.
ביולי 2001 ביצע אלן שוב את אותו תפקיד בפסטיבל מרכז לינקולן.
ב-2001 שיחק בתפקיד ג'ים נייפוורת' "פותר הבעיות" בפרק בסדרה "Murder in Mind".
ב-2004 גילם את שחקן הפוקר דייב 'אוזני עכבר' סמית בהופעת קמע בסיטקום "חנות ספרים מטריפה".
ב-2002 גילם אלן את רוג'ר אייס (מנהל "לונדון רקורדס") בסרט "אנשי המסיבות" העוסק ב"פקטורי רקורדס" ובסצנת המוזיקה של מנצ'סטר.
אלן הופיע בסיטקום "Spaced" של ערוץ 4, בהופעה קצרה כמחווה לסרט "הניצוץ" של סטנלי קובריק.
הוא הופיע בתפקיד הנבל ב"סוכן סמוי קודי בנקס 2" סרט ההמשך לסרט "סוכן סמוי קודי בנקס" מ-2004 לצדו של פרנקי מוניז.
אלן גם השתתף בסדרת בית החולים "Bodies" בתפקיד מר טוני ויטמן.
ב-2005 הופיע בתוכנית "Art School" בהפקת חברת Endemol לצדם של אולריקה ג'ונסון, ג'ון המפריז וקלריסה דיקסון רייט.
בין השנים 2006 ו-2009 כיכב אלן בסדרת הדרמה של ה-BBC "רובין הוד" בתפקיד השריף מנוטינגהאם.
סרטו הדוקומנטרי של אלן "Unlawful Killing" על מותה של דיאנה, הנסיכה מוויילס מומן על ידי מוחמד אל-פיאד ו-" Associated-Rediffusion", הוקרן בפסטיבל הקולנוע בקאן בשנת 2011. הוא אמר שסירב לקצץ מהסרט 87 קטעים לבקשת עורכי הדין כדי לאפשר להקרין את הסרט בבריטניה.
בספטמבר 2011 כיכב אלן בדרמה בת 6 פרקים של ה-BBC בשם "The Body Farm" בתפקיד מפקח בילוש הייל.
ב-2013 השתתף בסרט הקומדיה "ויניל של שרה שוגרמן, וגילם דמות של כוכב רק מזדקן.
עוד ב-2013 שיחק בתפקיד דארן בפרק בסדרת הדרמה-קומית "Great Night Out".
באפריל 2013 כיכב אלן בהפקה מחודשת של הקומדיה השחורה "Smack Family Robinson" מאת ריצ'רד בין, בתיאטרון רוז בקינגסטון אפון ת'יימס.
ב-1982 הנחה אלן את תוכנית הטלוויזיה "Whatever You Want" בערוץ 4 והגיש תוכניות דוקומנטריות בהפקות של ויקטור לואיס-סמית וחברת "Associated-Rediffusion" בהן "ליידי פונטלרוי הקטנה" (2004), "You're Fayed" (ב-2005) ו-"Michael Carroll – King of Chavs" (ב-2006).
ב-2007 שודרה בערוץ 4 התוכנית "Tourette De France" בה נסע אלן עם קבוצה של סקוטים הסובלים מתסמונת טורט, ביניהם ג'ון דייוויסון , מלונדון לבית החולים בפריז שם ז'ורז' ז'יל דה לה טורט תיאר את התסמונת בשנת 1884.
ב-14 באפריל 2006 שודרה התוכנית "Manchester Passion" בהגשת אלן, על אודות שעותיו האחרונות של ישו ביום שישי הטוב.
בסרט התיעודי "קית' פוגש את קית'" ראיין אלן את השף קית' פלויד, והתוכנית שודרה ב-14 בספטמבר 2009. זה היה הראיון האחרון של פלויד בטלוויזיה, הוא נפטר מהתקף לב בערב שבו הוקרן הסרט.
בסוף שנות השבעים היה אלן חבר בלהקת הפאנק הלונדונית "Atoms".
מאוחר יותר היה חבר בלהקה "Fat Les" יחד עם דמיאן הירסט ובסיסט להקת בלר, אלכס ג'יימס.
אלן היה קשור גם ללהקת ניו אורדר.
ב-1993 ביים את הווידאו קליפ לשיר "Ruined in a Day".
הוא היה שותף לכתיבת הסינגל "World in Motion", ולעיתים הצטרף אליהם להופעות חיות.
עוד הופיע אלן ב-DVD של הלהקה "סיפורה של ניו אורדר", שם גילם דמות של מנחה שעשועון.
הוא היה שותף להקלטות הקשורות לעולם הכדורגל, בין השאר בשיר "England's Irie" של להקת בלק גרייפ, וכתב את המילים לשיר "Vindaloo" של Fat Les.
כשהופיע אלן בתוכנית "טופ גיר" ב-9 בדצמבר 2007, אמר שהטענה שיש לו 8 ילדים אינה נכונה, ולמעשה יש לו שישה ילדים מארבע נשים שונות.
ילדיו הם זמרת הפופ לילי אלן והשחקן אלפי אלן מאשתו הראשונה אליסון אוון.
הוא התחתן עם נירה פארק, והיה לו רומן עם השחקנית ג'וליה סוואלה, ועם השחקנית טמזין מאלסון (לצדה כיכב בסדרה "Bodies").
לשניים נולדה בת, טדי, בשנת 2006.
באמצע שנות השמונים של המאה העשרים ריצה עונש מאסר של 21 יום בכלא פנטונוויל לאחר שנמצא אשם בגרימת נזק במועדון "זנזיבר" בקובנט גרדן.
קית' ג'וזף מיטשל היה שחקן אוסטרלי המוכר בעיקר מגילום דמותו של הנרי השמיני, מלך אנגליה בקולנוע ובטלוויזיה.
מיטשל נולד באדלייד שבאוסטרליה הדרומית, וגדל בוורנרטאון, קרוב לפורט פירי.
הוא למד בבית הספר התיכון בפורט פירי, בקולג' למורים באדלייד ובאוניברסיטת אדלייד.
הופעתו הראשונה על הבמה הייתה בשנת 1947, בתקופה שלימד אמנות, והוא שיחק בקומדיה "Lover's Leap" בתיאטרון פלייבוקס באדלייד.
ב-1949, אחרי שעבד ברדיו של רשת ABC בעיר, היגר מיטשל לבריטניה ונרשם לבית הספר למשחק של תיאטרון אולד ויק.
הופעת הבכורה של מיטשל בלונדון הייתה בשנת 1951. הוא כיכב במחזות זמר אחדים, בהם ההפקה הראשונה בלונדון של המחזמר "איש למנשה" בו גילם שתי דמויות, את מיגל דה סרוואנטס ואת יציר רוחו דון קישוט.
הקלטה של המחזמר בהשתתפותו יצאה גם על גבי אלבום מוזיקה.
ב-1964 כיכב בתפקיד המשורר רוברט בראונינג במחזמר "רוברט ואליזבת" לצדה של זמרת הסופרן האוסטרלית ג'ון ברונהיל.
מיטשל שיחק עם להקת התיאטרון שייקספיר ממוריאל, וכמו כן הרבה להופיע בקולנוע ובטלוויזיה.
בין הדמויות שגילם היו הנרי השמיני בסדרת הדרמה "שש נשותיו של הנרי השמיני" ב-1970, והיתקליף בעיבוד הטלוויזיוני משנת 1962 לרומן "אנקת גבהים" מאת אמילי ברונטה.
מ-1974 ועד 1977 היה מיטשל מנהל אמנותי בפסטיבל התיאטרון של צ'יצ'סטר.
בטלוויזיה האמריקאית הופיע מיטשל בתפקיד קבוע בסדרת המתח "רצח במשיכת קולמוס".
הוא גילם דמות של גנב תכשיטים לשעבר, שכעת הוא חוקר מטעם חברות ביטוח, ופותר את התעלומות בשיטות יוצאות דופן.
את סיפור המעשה הוא שולח לידידתו ג'סיקה פלטשר.
בנוסף למשחק היו למיטשל תחומי עניין נוספים.
הוא כתב מחזמר "Pete McGynty and the Dreamtime" המבוסס על המחזה "פר גינט" מאת הנריק איבסן.
בהצגה שימשו כתפאורה ציורים של מיטשל עצמו.
הוא גם אייר מהדורה מצומצמת של הסונטות של ויליאם שייקספיר שבה גם עיצב את הקליגרפיה.
מיטשל היה חסיד של התזונה המקרוביוטית, והוא כתב ואייר כמה ספרי בישול בתחום המקרוביוטיקה.
מיטשל אייר את קובץ השירים "Captain Beaky" מאת המשורר ג'רמי לויד.
דמותו של קפטן ביקי זכתה להצלחה בראשית שנות השמונים של המאה העשרים בבריטניה בקרב ילדים ומבוגרים גם יחד.
השיר "Captain Beaky" בביצועו של מיטשל הגיע למקום החמישי במצעד הסינגלים הבריטי בשנת 1980.
מיטשל היה נשוי לשחקנית ג'ינט סטרק משנת 1957 ועד מותו.
לבני הזוג היה בן, פול, ובת, הלנה, שחקנית שהשתתפה בסרטים "זקוף ת'אוזן" וב"מוריס".
קית' מיטשל נפטר ב-20 בנובמבר 2015 בצ'יצ'סטר שבמערב סאסקס בגיל 88.
קית' בארון היה שחקן ומנחה טלוויזיה אנגלי.
הוא השתתף בסרטי קולנוע ובתוכניות טלוויזיה מ-1961 עד 2015. בטלוויזיה שיחק בדרמה המשטרתית "The Odd Man", בסיטקום "דיוטי פרי" ובתפקיד גרגורי וילמוט בסדרת הדרמה התקופתית "על אדונים ומשרתים".
בארון נולד במקסבורו בווסט ריידינג ביורקשייר.
בתחילת הקריירה שלו הופיע בארון בתיאטרון הרפרטוארי של שפילד, שם הכיר את אשתו מרי שהייתה מעצבת במה.
בשנות השישים של המאה העשרים זכה להכרה בקרב צופי הטלוויזיה בבריטניה בתפקיד סמל הבילוש סוויפט בסדרה "The Odd Man" של טלוויזיית גרנדה, ובסדרת הספין אוף "It's Dark Outside".
הפריצה הגדולה שלו הייתה כששיחק בתפקיד נייג'ל ברטון במחזות האוטוביוגרפיים למחצה של דניס פוטר: "Stand Up, Nigel Barton" ו-"Vote, Vote, Vote for Nigel Barton" ששודרו ב-1965 בערוץ BBC One במסגרת הסדרה האנתולוגית "The Wednesday Play".
ב-1973 גילם דמות דומה בפרק "Only Make Believe" מאת פוטר בסדרה "מחזה היום".
בארון שיחק בתפקידי אורח בסדרות רבות החל מ"כובע אדום" ו-"Z-Cars" מאמצע שנות השישים של המאה העשרים, ועד "רנדל והופקירק", "Strange Report", "הגומלים החדשים", "המקצוענים" ו-"A Touch of Frost.
הוא שיחק בשני פרקים בסדרת הדרמה "על אדונים ומשרתים" בתפקיד גרגורי וילמוט האוסטרלי.
במרץ 1983 הופיע בתפקיד אורח בסיפור "Enlightenment" בסדרה "דוקטור הו".
בארון היה לעיתים קרובות קריין בפרסומות בטלוויזיה הבריטית ובתשדירי שירות.
ב-1989 כיכב בארון בסדרת הדרמה "Take Me Home" יחד עם אנט קרוסבי בתפקיד אשתו, ועם מגי או'ניל בתפקיד החברה שלו.
אחד התפקידים הידועים והאהובים שלו היה בסיטקום "דיוטי פרי" של טלוויזיית יורקשייר משנות השמונים של המאה העשרים.
בשנות התשעים כיכב בקומדיות המצבים "הגארד" ו-"All Night Long".
בשנות האלפיים הופיע בתפקיד קבוע בסדרת הדרמה "מקום בו נמצא הלב" של ITV.
ב-2014 חזר לגלם את הדמות של דייוויד פירס במופע המבוסס על הסדרה "דיוטי פרי".
ב-2006 כיכב בעונה הראשונה של סדרת הדרמה של ה-BBC "משפחה וחיות אחרות" (The Chase).
על מסכי הקולנוע הופיע בארן בסרט "Baby Love" משנת 1968, ושיחק בתפקיד מר לטימר בסרטו של דייוויד פוטנם "מלודי" משנת 1971.
בארון הופיע כסלבריטי אורח בפינת המילון בפרקים אחדים של השעשועון מספרים ומילים "Countdown" של ערוץ 4.
ממרץ 2003 עד אפריל 2004 כיכב בארון בתוכנית הרדיו "Bunn and Co" של רדיו ה-BBC.
ב-2007 הצטרף בארון לאופרת הסבון "קורוניישן סטריט" של ערוץ ITV1 בתפקיד ג'ורג' טרנט.
ב-2011 שיחק בארון בתפקיד מוריס בסרט הטלוויזיה "לפלנד" של ה-BBC, וב-2013 המשיך לגלם את אותה דמות בסדרת ההמשך "להיות איילין".
ב-1959 התחתן בארון עם מרי פיקרד.
לבני הזוג נולד בן אחד, ג'יימי.
בארון נפטר ב-15 בנובמבר 2017 אחרי מחלה קצרה.
(1990) Not as Far as Velma, בתפקיד המפקח אנרי קסטנג
האצילות מחייבת (1997) To The Manor Born, בתפקיד ריצ'רד דיוויר
קית' לי הוא מתאבק אמריקאי, המופיע בארגון ההיאבקות All Elite Wrestling (AEW).
הוא מוכר בעיקר בשל תקופתו בארגון ההיאבקות WWE, שבו היה פעם אחת אלוף צפון אמריקה ופעם אחת אלוף ה-NXT, בנוסף להיותו המתאבק הראשון, שהחזיק בו זמנית בשתי חגורות אליפות אלה יחד.
לי מוכר בנוסף בשל פעילותו בזירת ארגוני ההיאבקות העצמאיים, כשהבולטים ביניהם הם Evolve, AAW ו-PWG.
כמו כן, הוא היה אלוף העולם של PWG ואלוף ה-WWN.
לי נחשף לראשונה לענף ההיאבקות המקצועית בגיל קטן על ידי סבתו, שהייתה מעריצה בעצמה, ואף מחשיבה אותה כאחת שהקנתה לו השראה בקריירה.
לי שיחק בפוטבול מכללות, אך הפסיק לשחק בענף זה בשביל להפוך להיות מתאבק.
לאחר שעזב את ROH, לי חתם בארגון Evolve בינואר 2017 וערך את קרב הבכורה שלו ב-27 בינואר בהפסד לכריס הירו.
את החזרה שלו לארגון רשם בניצחון על זאק סברה ג'וניור.
לי קיבל את ההזדמנות הראשונה שלו לזכות בתואר האליפות בחודש יוני, אך לא הצליח לזכות לאחר שהפסיד למאט רידל.
ב-14 באוקטובר, לי ניצח את אותו רידל והפעם זכה באליפות ה-WWN.
הוא הפסיד את האליפות ב-6 באפריל 2018 לאוסטין ת'יאורי.
ב-18 במרץ 2017, לי ערך את קרב הבכורה שלו בארגון ההיאבקות PWG, בקרב משולש נגד סאמי קאליהן ובריאן קייג'.
הוא חזר בחודש אפריל, אך הפסיד בקרב יחידים לג'ף קוב.
חודש לאחר מכן, הוא רשם את ניצחון הבכורה שלו בארגון על טרבור לי.
לי הצליח לנצח את ליאו ראש וטרנט ב-7 ביולי.
בחודש ספטמבר, לי הגיע עד לגמר טורניר "הקרב של לוס אנג'לס", שבו הפסיד לריקושט.
קרב רבע הגמר של לי נגד דונובן דיג'אק זכה לציון חמישה כוכבים מאת מבקר ההיאבקות של המגזין Wrestling Observer Newsletter, דייב מלצר.
ב-23 במרץ 2018, לי ניצח את צ'אק טיילור והפך לאלוף העולם של PWG.
לי הפסיד את חגורת האליפות 29 ימים לאחר מכן למתאבק וולטר בקרב משולש אשר כלל בנוסף את ג'ונה רוק.
ב-5 באפריל 2018, במהלך הרסלמניה אקסס, לי ערך קרב במסגרת NXT כאשר הוא רשם ניצחון על קסיוס אונו.
ב-1 במאי, נודע שלי חתם על חוזה ב-WWE.
ב-16 ביוני באירוע NXT TakeOver: Chicago II, לי נצפה יושב בקהל.
ב-8 באוגוסט, לי רשם את קרב הבכורה שלו בארגון ובקרב זה ניצח את מרסל ברטל.
ב-29 באוגוסט, לי גבר על לוק מנזיס.
ב-10 באוקטובר, קית' לי גבר על קונה ריבס.
ב-28 בנובמבר, לי הפסיד ללארס סאליבן במסגרת הקרב המרכזי של התוכנית.
ב-16 בינואר 2019, לי הפסיד לקסיוס אונו.
לי נטל חלק בטורניר ה-Worlds Collide, שבו ניצח את טראוויס בנקס בסיבוב הראשון, אך הודח בשלב רבע הגמר על ידי אדם קול.
ב-27 בפברואר, לי התחרה נגד דומיניק דיג'אקוביק בקרב שהסתיים בספירת חוץ כפולה.
ב-15 במאי, לי ניצח את סזאר בונוני.
ב-5 ביוני, לי ניצח את קונה ריבס.
ב-26 ביוני, לי ניצח את ניקוס ריקוס.
ב-24 ביולי, לי הפסיד לדמיאן פריסט.
ב-28 באוגוסט, לי הפסיד לדומיניק דיג'אקוביק.
ב-25 בספטמבר, לי הצליח לנצח את אותו דיג'אקוביק.
ב-16 באוקטובר, לי התחרה פעם נוספת נגד דיג'אקוביק, כשהפעם הקרב קבע את זהות המועמד לאליפות צפון אמריקה של NXT של רודריק סטרונג בשבוע לאחר מכן.
הקרב ביניהם הסתיים ללא הכרעה, זאת לאחר שסטרונג הגיע במטרה לתקוף את השניים ולגרום לפסילה, מה שהוביל את הג'נרל מנג'ר של NXT, ויליאם ריגל, לקביעת קרב משולש על חגורת האליפות בין סטרונג, לי ודיג'אקוביק אשר נקבע לשבוע הבא.
בקרב המשולש ביניהם, קית' לי כשל בניסיונו לזכות בתואר לאחר שהוצמד על ידי סטרונג, שכתוצאה מכך רשם הגנה מוצלחת על האליפות.
ב-30 באוקטובר, לי ומאט רידל הפסידו לבובי פיש וקייל אוריילי בקרב שלא היה על חגורות אליפות הזוגות של NXT.
ב-1 בנובמבר בתוכנית סמאקדאון, לי ורידל היו שניים ממתאבקי NXT שפלשו לתוכנית, כשתקפו את סמי זיין.
מאוחר יותר באותו הערב, לי הצטרף לטריפל H וליתר הרוסטר של NXT, כשהם הכריזו מלחמה על Raw וסמאקדאון, ואף הבטיחו לנצח במלחמת המותגים של האירוע סדרת ההישרדות.
ב-13 בנובמבר, לי ניצח את רודריק סטרונג בקרב שאינו היה על אליפות צפון אמריקה של NXT.
באירוע NXT TakeOver: WarGames, שנערך ב-23 בנובמבר, לי לקח חלק בקבוצתו של צ'אמפה לצד תומאסו צ'אמפה, דומיניק דיג'אקוביק וקווין אואנס, כשביחד הם ניצחו את קבוצת The Undisputed Era (אדם קול, בובי פיש, קייל אוריילי ורודריק סטרונג) במסגרת קרב ה-WarGames.
ב-27 בנובמבר, לי ודומיניק דיג'אקוביק כשלו בניסיונם לזכות באליפות הזוגות של NXT.
שבוע לאחר מכן, לי, דומיניק דיג'אקוביק ותומאסו צ'אמפה ניצחו בקרב שלושה נגד שלושה את קבוצת The Undisputed Era (קול, אוריילי וסטרונג).
ב-11 בדצמבר, לי הפסיד בקרב משולש נגד פין באלור ותומאסו צ'אמפה אשר קבע את הטוען לכתר לאליפות ה-NXT, שבסופו באלור ניצח.
שבועיים לאחר מכן, לי וליאו ראש ניצחו בקרב זוגות את דמיאן פריסט וטוני ניס.
ב-1 בינואר 2020, לי קיבל את פרס פריצת השנה של השנה החולפת כחלק מפרסי סוף השנה של NXT.
שבוע לאחר מכן, לי ניצח בקרב מרובע את קמרון גריימס, דמיאן פריסט ודומיניק דיג'אקוביק אשר קבע את הטוען לכתר לאליפות צפון אמריקה של NXT; כתוצאה מכך, נקבע קרב לפרק של ה-22 בינואר בינו לבין האלוף, רודריק סטרונג, כשבקרב זה לי ניצח ובכך הוא זכה באליפות צפון אמריקה של NXT.
באירוע הרויאל ראמבל, שנערך ב-26 בינואר, קית' לי התחרה בקרב הרויאל ראמבל המסורתי, כשנכנס כמספר ה-13, אך הודח על ידי ברוק לסנר.
באירוע NXT TakeOver: Portland, שנערך ב-16 בפברואר, לי הגן בהצלחה על התואר נגד דומיניק דיג'אקוביק.
שלושה ימים לאחר מכן בתוכנית השבועית של NXT, לי ניצח במהירות את קונה ריבס, כשלאחר הקרב דיג'אקוביק הגיע כדי לדרוש קרב חוזר על התואר של לי.
ב-11 במרץ, לי הגן בהצלחה על תוארו נגד קמרון גריימס.
לאחר הקרב, דמיאן פריסט תקף את לי בעזרת אלה מתקפלת, עד שדיג'אקוביק הגיע ונחלץ לעזרתו.
לעומת זאת, לי תקף את דיג'אקוביק בעזרת מהלך ה-Spirit Bomb.
לאחר מספר ריבים בין השלושה, הם התחרו בקרב על התואר של לי ב-1 באפריל, שבו לי ניצח את דיג'אקוביק ופריסט ושמר על התואר בהצלחה.
ב-29 באפריל, לי הגן בהצלחה על תוארו נגד דמיאן פריסט.
ב-3 ביוני, לי ומיה יים הפסידו בקרב זוגות מעורב לג'וני גרגאנו וקנדיס לאריי.
ארבעה ימים לאחר מכן באירוע NXT TakeOver: In Your House, לי הגן בהצלחה על תוארו נגד ג'וני גרגאנו.
ב-10 ביוני, לי ומיה יים הפסידו פעם נוספת בקרב זוגות מעורב לג'וני גרגאנו וקנדיס לאריי.
שבועיים לאחר מכן, לי הגן בהצלחה על תוארו בקרב משולש נגד פין באלור וג'וני גרגאנו וכתוצאה מכך הוא האלוף הצפון אמריקאי שיפגוש את אלוף ה-NXT לקרב על כל הקופה.
בלילה השני של הספיישל המסיבה האמריקאית הגדולה, שנערך ב-8 ביולי, לי ניצח את אדם קול וזכה באליפות ה-NXT, מה שקטע תקופת כהונה של 403 ימים מצידו של קול.
בנוסף לכך, הוא הפך לאלוף כפול ולמתאבק הראשון שמחזיק בשתי חגורות אליפות אלה בו זמנית.
שבוע לאחר מכן, לי איתגר את דומיניק דיג'אקוביק לקרב "המנצח זוכה בהכל", ובו הוא צלח במשימתו ושמר על שתי חגורות האליפות שלו.
ב-5 באוגוסט, לי ניצח את קמרון גריימס בקרב יחידים שאינו היה על תוארו.
באירוע NXT TakeOver XXX, שנערך ב-22 באוגוסט, לי לא צלח בניסיון הגנתו על התואר נגד קאריון קרוס ובעקבות זאת איבד את התואר; קרב זה היה האחרון של לי ב-NXT.
יומיים לאחר מכן, לי עבר למותג Raw והופיע לראשונה, כשקטע את רנדי אורטון באמצע נאומו.
לי הגיע בתלבושת ומוזיקת כניסה חדשות ואף איתגר את אורטון לקרב.
בקרב זה, שהתקיים בהמשך הערב, הוא הפסיד כתוצאה מפסילה בשל תקיפתו של אלוף ה-WWE, דרו מקינטייר את אורטון.
בקרב החוזר ביניהם באירוע פייבאק, שנערך ב-30 באוגוסט, לי רשם ניצחון על אורטון.
לילה לאחר מכן בתוכנית Raw, לי ניצח את דולף זיגלר בקרב אשר קבע את זהות אחד משלושת המשתתפים בקרב המשולש שהתקיים בהמשך הערב והיה על הזכות להתחרות על אליפות ה-WWE מול דרו מקינטייר באירוע התנגשות של אלופים.
בהמשך אותו הערב, לי היה מעורב בקרב משולש נגד רנדי אורטון וסת' רולינס, שבסופו אורטון ניצח.
ב-19 באוקטובר, לי הפסיד לברון סטרומן.
שבוע לאחר מכן, לי גבר על אליאס וזכה במקום בקבוצת Raw לקראת קרב ההדחות המסורתי של אירוע סדרת ההישרדות.
לילה לאחר מכן בפרק של התוכנית Raw, לי ניצח את בובי לאשלי כתוצאה מפסילה בקרב העפלה לקרב משולש, שנערך שבוע לאחר מכן בתוכנית, על קבלת הזדמנות להתחרות על אליפות ה-WWE נגד האלוף, דרו מקינטייר באירוע TLC: שולחנות, סולמות וכיסאות.
בקרב משולש זה שבו השתתפו, לי, רידל ו-AJ סטיילס, לי כשל בניסיונו להפוך לטוען לכתר, כשמי שעשה זאת היה AJ סטיילס.
ב-14 בדצמבר, קית' לי הפסיד לג'ון מוריסון והמיז בקרב האנדיקאפ 2 נגד 1. שבועיים לאחר מכן, הוא גבר על שיימוס בקרב אשר קבע את הטוען לכתר לאליפות ה-WWE.
שבוע לאחר מכן בפרק הספיישל "ערב האגדות" של התוכנית Raw, לי כשל בניסיונו לזכות בתואר זה לאחר שהפסיד לאלוף, דרו מקינטייר.
חודש לאחר מכן, לי היה אמור להתמודד מול רידל ובובי לאשלי בקרב משולש על אליפות ארצות הברית במסגרת אירוע תא ההדחות, אך הוא הוסר מקרב זה עקב פציעה.
בראיון מספר חודשים לאחר מכן, לי חשף שהסיבה להיעדרותו הייתה אבחנה חיובית לנגיף הקורונה, כשדלקת לב התלוותה אליה.
לאחר חמישה חודשי היעדרות, לי חזר לארגון ב-19 ביולי בפרק של התוכנית Raw, כשנענה לאתגר של בובי לאשלי לקרב מולו; לעומת זאת, לי נחל הפסד באותו הקרב.
בחודשים שבאו לאחר מכן, לי עבר שינוי דמות כאשר החל להיקרא קית' "ברקאט" לי ולאחר מכן ברקאט לי.
לעומת זאת, הוא שוחרר מחוזהו ב-4 בנובמבר.
ב-9 בפברואר 2022 בפרק של התוכנית Dynamite, לי רשם הופעת בכורה מפתיעה בארגון ההיאבקות AEW, כאשר הוא ניצח את אייזיאה קאסידי בקרב העפלה לקרב סולם פני המהפכה באירוע Revolution.
ב-4 במרץ בפרק של התוכנית Rampage, לי ניצח את JD דרייק.
ב-11 במרץ בפרק של התוכנית Rampage, לי גבר על QT מרשל, אך לאחר הקרב הותקף על ידי טים טאז (פאוורהאוס הובס ואלוף ה-FTW, ריקי סטארקס).
שבוע לאחר מכן בתוכנית, הוא ניצח את מקס קאסטר מהצמד The Acclaimed ושוב הותקף על ידי טים טאז, אך הפעם סוורב סטריקלנד הגיע ונחלץ לעזרתו.
ב-1 באפריל בפרק של התוכנית Rampage, לי גבר על הובס.
ב-13 באפריל בפרק של התוכנית Dynamite, לי וסוורב סטריקלנד הפסידו יחדיו לפאוורהאוס הובס וריקי סטארקס.
לי וסטריקלנד זכו באליפות הזוגות של AEW ב-13 ביולי בפרק של התוכנית Dynamite לאחר שניצחו בקרב משולש את האלופים לשעבר, היאנג באקס, ואת טים טאז (פאוורהאוס הובס וריקי סטארקס).
בפרק הספיישל Grand Slam של התוכנית Dynamite, שהתקיים ב-21 בספטמבר, השניים איבדו את אליפות הזוגות ל-The Acclaimed (אנתוני בואנס ומקס קאסטר).
ב-12 בפברואר 2021, לי והמתאבקת מיה יים הודיעו על אירוסיהם.
אליפות הזוגות של AEW (פעם אחת) - עם סוורב סטריקלנד
PWI דירג אותו במקום ה-11 מתוך 500 המתאבקים הטובים ביותר לשנת 2020
קרב 5 כוכבים (2017) נגד דונובן דיג'אק ב-3 בספטמבר
קישרוזוואג' (בהונגרית: Kisrozvágy) הוא כפר במחוז בורשוד-אבאוי-זמפלן שבצפון מזרח הונגריה.
בקישרוזוואג' התגוררו מעט יהודים ובמקום קיים בית קברות יהודי.
קישקיניז' (בהונגרית: Kiskinizs) הוא כפר קטן במחוז בורשוד-אבאוי-זמפלן שבצפון מזרח הונגריה.
כמו יישובים רבים באירופה, גם אוכלוסיית קישקיניז' קטנה משמעותית בשנים האחרונות, מ-366 תושבים בשנת 1990 עד 311 תושבים בשנת 2018 (ירידה של כ-15%).
ג'ונתן קית' סמארט הוא כדורסלן עבר ומאמן כדורסל אמריקאי.
היה בעברו המאמן הראשי של קבוצות קליבלנד קאבלירס, גולדן סטייט ווריורס וסקרמנטו קינגס מליגת ה-NBA.
סמארט נולד וגדל בעיר באטון רוז' שבלואיזיאנה, ובשנת 1984 החל ללמוד ב"מכללה הקהילתית גארדן סיטי" אשר בקנזס.
לאחר שנתיים עבר ללמוד באוניברסיטת אינדיאנה על מנת לשחק בקבוצת הכדורסל שלה, אותה אימן בוב נייט.
בדראפט ה-NBA 1988 נבחר סמארט בבחירה ה-41, על ידי גולדן סטייט ווריורס, אולם לא זכה לחוזה בקבוצה.
בעונת השתתף בשני משחקי NBA כשחקן סן אנטוניו ספרס, בטרם שוחרר ממנה.
בשנים הבאות שיחק עבור קבוצות שונות בפיליפינים, בצרפת ובוונצואלה, וכן בליגות ה-WBL וה-CBA האמריקאיות.
מיד לאחר פרישתו ממשחק, בשנת 1997, מונה למאמן הראשי של קבוצת "פורט ויין פיורי" מליגת ה-CBA.
לקראת עונת הצטרף לצוות האימון של רנדי ויטמן, מאמן קבוצת קליבלנד קאבלירס, ובעונה העוקבת נשאר בתפקיד תחת המאמן ג'ון לוקאס.
בינואר 2003, כאשר עמד מאזן הקבוצה בעונת על 8 ניצחונות ו-34 הפסדים, החליף סמארט את לוקאס כמאמן הקבוצה.
עד לסיום אותה עונה רשמו הקאבלירס מאזן שלילי 9–31, אשר הציב אותם במקום האחרון באזור המזרחי.
בין השנים 2003–2010 שימש כעוזר מאמן בגולדן סטייט ווריורס, תחת המאמנים אריק מוזלמן, מייק מונטגמרי ודון נלסון.
השחקנים הבולטים של הקבוצה היו מונטה אליס, דייוויד לי וסטפן קרי הצעיר, בעונתו השנייה בליגה.
בקיץ 2011 עזב את גולדן סטייט והצטרף לצוות האימון של פול וסטפאל, מאמן סקרמנטו קינגס.
כבר לאחר שבעה משחקים בעונת פוטר וסטפאל מתפקידו, וסמארט מונה במקומו למאמן הקבוצה.
עד לסיום אותה עונה רשמו הקינגס מאזן שלילי 20–39, ובעונה העוקבת העמידו תחת סמארט מאזן שלילי 28–54. לאורך התקופה בלטו בקבוצה השחקנים הצעירים דמרקוס קאזינס, אייזיאה תומאס, טייריק אוונס ומרכוס ת'ורנטון.
במאי 2013 פוטר סמארט מאימון הקבוצה, ובמקומו מונה מייק מלון.
בין השנים 2014–2016 שימש כעוזר מאמן במיאמי היט תחת אריק ספולסטרה, ובין השנים 2016–2018 היה עוזרם של דייוויד פיזדייל וג'יי.
בדצמבר 2019 מונה לעוזרו של פיזדייל בניו יורק ניקס, וכשנה לאחר מכן פוטרו פיזדייל וסמארט מתפקידם.
קית' רמון בוגאנס הוא כדורסלן עבר אמריקאי, אשר שיחק בליגת ה-NBA בין השנים 2003–2014. ממוצעיו הכוללים לאורך 11 עונותיו בליגה הם 6.3 נקודות, 2.7 ריבאונדים ו-1.3 אסיסטים למשחק.
מאז שנת 2019 משמש כעוזר מאמן בקבוצת ניו יורק ניקס.
סי., ובנערותו למד ב"תיכון דמטה" אשר בהייטסוויל, מרילנד.
בקבוצת הכדורסל של התיכון, בו למדו בעבר שחקני NBA רבים כגון אדריאן דאנטלי, סידני לואו ודני פרי, שיחק בוגאנס תחת המאמן חבר היכל התהילה של הכדורסל מורגן ווטן.
בסיום עונתו האחרונה בתיכון נבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.
בין השנים 1999–2003 למד באוניברסיטת קנטקי, ולאורך התקופה שיחק בקבוצת הכדורסל שלה ("קנטקי ויילדקטס") לצד אריק דניאלס ושחקני ה-NBA לעתיד ג'מאל מגלור, טיישון פרינס, צ'אק הייז וקלנה אזובוויקה.
בעונת 2002/2003 הוביל את קלעי הקבוצה עם 15.7 נקודות בממוצע למשחק, והוליך אותה לשלב רבע גמר טורניר אליפות המכללות (NCAA Elite Eight).
במשחק שמינית הגמר נקע את הקרסול, מה שלא מנע ממנו לשחק במשחק רבע הגמר, בו הפסידה קנטקי מול אוניברסיטת מרקט, בה שיחק דוויין וייד.
בסיום אותה עונה זכה בתואר "השחקן המצטיין של המחוז הדרום-מזרחי (SEC)".
בדראפט ה-NBA 2003 נבחר בוגאנס בבחירה ה-43 על ידי מילווקי באקס, ומיד הועבר בטרייד לאורלנדו מג'יק.
בעונת הרוקי שלו פתח בכמחצית מהמשחקים, וקלע 6.8 נקודות בממוצע למשחק.
לקראת עונתו השנייה ב-NBA הועבר בטרייד לשארלוט בובקאטס, בתמורה לברנדון האנטר.
במשחקו הראשון עם הבובקאטס קלע שיא קריירה של 28 נקודות, בהפסד קבוצתו מול יוטה ג'אז.
עד לסיום אותה עונה קלע 9.6 נקודות בממוצע למשחק, אשר התבררו בדיעבד כשיא הקריירה שלו.
בפברואר 2006, לאחר כעונה וחצי בשארלוט, הועבר בטרייד ליוסטון רוקטס בתמורה ללוני באקסטר.
לקראת עונת חתם על חוזה באורלנדו מג'יק, בה החל את הקריירה.
בעונת קלע 8.7 נקודות למשחק, כמחליפו מהספסל של מוריס אוואנס, וסייע למג'יק להעפיל לחצי גמר האזור המזרחי בפלייאוף, לראשונה מזה 12 שנים; בסדרה עצמה הפסידה אורלנדו מול דטרויט פיסטונס, בתוצאה 1–4.
באמצע עונת נשלח בוגאנס בטרייד למילווקי באקס, בתמורה לטיירון לו.
בספטמבר 2009 חתם על חוזה בסן אנטוניו ספרס, עמה העפיל לחצי גמר האזור המערבי.
באותה עונה פתח בכל 82 משחקי הבולס, וסייע לקבוצה לסיים עם המאזן הטוב ביותר בליגה (62–20) ולהעפיל לגמר האזור המזרחי.
לאורך הפלייאוף המשיך בוגאנס לשמש כשחקן חמישייה קבוע, לצדם של דריק רוז, לואול דנג, קרלוס בוזר וג'ואקים נואה, ותרם 5.1 נקודות בממוצע למשחק.
בעונת שיחק ב-5 משחקים עם ניו ג'רזי נטס, ובעונה העוקבת חזר לקבוצה ושותף ב-74 משחקים.
ביולי 2013 הועבר יחד עם ג'רלד וולאס, כריס האמפריז, מרשון ברוקס, כריס ג'וזף ו-4 בחירות דראפט עתידיות לבוסטון סלטיקס, בתמורה לקווין גארנט, פול פירס, ג'ייסון טרי ודי.
לאורך עונתו היחידה בקבוצה שותף ב-6 משחקים בלבד.
בינואר 2016 חתם על חוזה בקבוצת וסטצ'סטר ניקס מליגת הפיתוח של ה-NBA, ובסיום אותה עונה פרש ממשחק, בגיל 36.
באוקטובר 2017 מונה בוגאנס לעוזר מאמן בקבוצת וסטצ'סטר ניקס, תחת המאמן הראשי מייק מילר.
בדצמבר 2019 עבר לשרת בצוות האימון של ניו יורק ניקס, אשר מינתה אז את מילר כמאמן הקבוצה במקומו של דייוויד פיזדייל.
קית' ליונל אורבן (נולד ב-26 באוקטובר 1967) הוא זמר, כותב שירים ומפיק מוזיקלי אוסטרלי.
אורבן הוא יליד ניו זילנד והוא גדל באוסטרליה.
בשנת 1991 הוציא אלבום בכורה שנקרא על שמו,; מתוך האלבום יצאו ארבעה סינגלים באוסטרליה, לפני שאורבן עבר לארצות הברית בשנה שלאחר מכן.
הוא מצא עבודה בתור גיטריסט לפני שחבר ללהקה בשם "החווה", אשר הוציאה אלבום אולפן אחד על ידי חברת התקליטים קפיטול נאשוויל.
מתוך האלבום יצאו שני סינגלים שזכו להצלחה נאה במצעד שירי הקאנטרי של בילבורד.
אורבן נולד ב-26 באוקטובר 1967 בוונגאריי, ניו זילנד.
הוא בנם הצעיר של מריין ורוברט "בוב" אורבאן.
הוא גר עם הוריו בקאבולטור, קווינסלנד, אוסטרליה.
אביו, היה בעל חנות נוחות.
אורבן לקח שיעורים ממורתו, סו מקארת'י, והחל להתחרות בתחרויות מקומיות, בנוסף לכך שלקח חלק בלהקת תיאטרון מקומית.
אורבן הצהיר כי נגינת הגיטרה שלו התפתחה בהשראת, מארק נופלר (דייר סטרייטס) ולינדזי בקינגהאם (פליטווד מק).
בשנת 2013 השתתף אורבן בשירם של טים מקגרו וטיילור סוויפט, "Highway Don't Care".
השיר נכתב על ידי מארק אירווין, ג'וש קיר, בראד וורן וברט וורן והופק על ידי מקגרו וביירון גלימור, וזכה לעשרות מועמדויות שונות בטקסי פרסים וזכה בשלושה פרסי הקאנטרי האמריקאים, ובשני פרסי איגוד מוזיקת הקאנטרי.
כמו כן, זכה השיר בפרסי האקדמיה למוזיקת קאנטרי בקטגוריית "קליפ השנה".
ב-7 באפריל 2013 הופיעה אורבן עם מקגרו וסוויפט בטקס פרסי האקדמיה למוזיקת קאנטרי ה-48. במאי באותה השנה, הופיעה עימם בשנית בסופרסטאר סאמר נייט של טים מקגרו.
באוגוסט באותה השנה, הופיע עימם בשלישית בפסטיבל המוזיקה של CMA: קאנטריז נייט טו רוק.
בשנת 2016 ביצע עם סוויפט במסיבת יום ההולדת ה-40 של ריס וית'רספון את להיטה "Shake It Off".
בשנת 2021, השתתף בשיר "That's When" של סוויפט, שנכלל באלבום ההוצאה החוזרת הראשון שלה, .
ב-21 במרץ 2018, הוא הוציא, בשיתוף פעולה עם ג'וליה מייקלס, את הסינגל "Coming Home".
בשנת 2021 דיבב את דאג בסרט "הביתה!" של נטפליקס.
בספטמבר 2024, אורבן הוציא אלבום חדש בשם High.
לפני יציאת האלבום High, הקליט אורבן אלבום רפלקטיבי יותר בשם 615, אך החליט להחליף את רובו משום שהרגיש שהוא לא משקף את המגוון המוזיקלי שהוא רוצה להציג בהופעות.
אורבן שמר באלבום על ארבע בלדות מהאלבום הקודם, כולל "Break the Chain" - שיר שעוסק ביחסיו עם אביו האלכוהוליסט.
השיר "Wildside" קיבל השראה מהסרט "רוק בבית הספר" ובעיקר מדמותה של ג'ואן קיוזאק בסרט.
האלבום כולל דואט עם לייני וילסון בשם "Go Home W U", שנכתב במהלך הסגר של מגפת הקורונה.
בעת שגר בנאשוויל, אורבן השתמש לעיתים קרובות בקוקאין.
לאחר שהגיע ל"נקודת שפל" ב-1998, הוא היה נחוש בדעתו להפסיק להשתמש בסמים והחליט להיכנס למרכז גמילה.
אורבן פגש את השחקנית האוסטרלית ניקול קידמן ב-G'Day LA; אירוע הוליוודי אשר אירע באוסטרליה, בינואר 2005, והם החלו לצאת.
הם נישאו ב-25 ביוני 2006. בספטמבר 2025 אורבן וקידמן נפרדו לאחר 19 שנות נישואין.
ב-19 באוקטובר 2006, אורבן נכנס לטיפול גמילה נוסף במרכז בטי פורד בקליפורניה.
ב-20 באוקטובר פרסם הצהרה ובה נאמר כי "אני מצטער מאוד על הפגיעה שגרמתי לניקול ולאלה שאוהבים ותומכים בי".
ב-18 בינואר 2007, אורבן הודיע על סיום השיקום והכוונתו לצאת לסיבוב הופעות לקידום אלבומו, Love, Pain & The Whole Crazy Thing .
ב-2 בפברואר 2007, אורבן הגיש תביעה נגד צייר בניו ג'רזי בשם זהה, שיש לו אתר בשם KeithUrban.com.
הזמר רצה לרכוש את הזכויות בכתובת האתר.
קית' טיירי פאוורס הוא שחקן ודוגמן אמריקאי.
פאוורס נולד בסקרמנטו, קליפורניה, לג'ניפר קלארק (לשעבר פאוורס) ולקית' פאוורס האב, הבכור במשפחה בת ארבעה ילדים.
הוא התחיל לדגמן בגיל 9, בהשפעת אמו, אך פיתח תשוקה לספורט.
הוא שיחק פוטבול בתפקיד תופס בתיכון שלדון.
לאחר שסיים את לימודיו בתיכון בשנת 2010, עבר עם אביו ללוס אנג'לס כדי להתמקד בדוגמנות, וחתם בסוכנות וילהלמינה.
הוא דגמן עבור קלווין קליין בשבוע האופנה לגברים 2014 במילאנו, והצטלם לפרסומות עבור סירס, JCPenny וסקצ'רס.
לאחר שטס לדרום אפריקה, לצילומי סרט, הוא החליט להתמיד במשחק במשרה מלאה.
הוא שיחק בסדרת הטלוויזיה "Tales", וקמרון דרייק בסרט של נטפליקס "Reality High".
היה לו תפקיד חוזר בסדרת הטלוויזיה "מעמידות פנים" ותפקיד בסרט הקולנוע "היישר מקומפטון".
הוא לוהק לגלם את רוני דבוי "The New Edition Story" ובשנת 2017 שיחק בסרט "–Famous in Love" הוא כיכב גם בסדרה "השלכות" משנת 2019.
פאוורס מנהל מערכת יחסים עם השחקנית והזמרת ראיין דסטיני מאז סוף 2017.
שנה סרט תפקיד הערות 2013 House Party: Tonight's the Night קוונטין 2015 היישר מקומפטון טיירי2017 לפני שאפול (אנ') פטריק #RealityHigh קמרון דרייק Maximum Impact הסוכן המיוחד ואנס 2021 מלחמת המחר כריסטופר דנסוןOn Our Wayדייוויד אדלר2023Door Mouseאגליהמציאה המושלמתאריק2024כעוריםדייווידTBAVioletקיית'The Gatesטאיון
שנה שיר אמן תפקיד 2019 Single Again ביג שון אליוט
קישקרש (בהונגרית: Kiskőrös; ביידיש: קישקעריש) היא עיר במחוז באץ'-קישקון, שבמרכז הונגריה.
העיר ממוקמת 22 ק"מ מזרחה לנהר הדנובה ו-110 ק"מ דרומית לבודפשט.
בדומה ליישובים רבים באירופה, גם אוכלוסיית נירמדה קטנה משמעותית בעשרות השנים האחרונות, מ-14,911 תושבים בשנת 1991 עד 13,668 תושבים בשנת 2020.
ממצאים ארכאולוגיים בעיר מראים כי האזור היה מיושב בתקופת האבן.
ארכאולוגים חשפו 161 חפצי מתכת, מתוכם 11 עשויים זהב באזור קישקרש בשנת 2016, ממצאים אלו מתוארכים להתיישבות בתקופת הברונזה התיכונה.
בנוסף לתכשיטי ברונזה וזהב, נמצאו פגיון, חניתות, גרזנים וכלי צורף.
וכן מטבעות קלטיים מתקופת הברזל המאוחרת (המאה הרביעית לפני הספירה).
במאה הראשונה גורשו מהאזור אנשי טרנסדנוביה על ידי הרומאים שהתיישבו באזור.
עדויות ארכאולוגיות מצביעות על כך שסרמטים התיישבו כאן וכן אווארים למשך זמן רב.
המסמכים הכתובים הראשונים המזכירים את קישקרש הם משנת 1277. בשנת 1433 הייתה קרש עיר עצמאית.
החיים השלווים של העיירה הגיעו לסיומם במאה ה-16 כאשר הצבא הטורקי כבש את האזור.
מכתב שנכתב ב-11 באפריל 1529 המזהיר את הבישוף של האזור מפני התקפות הטורקים.
הוא מודיע לבישוף כי קישקרש נהרס על ידי הטורקים ב-8 באפריל יחד עם יישובים אחרים באזור.
העיירה חדלה להתקיים במהלך הכיבוש וכונתה "פוסטה".
ממסמכים משנת 1702 עולה כי האזור לא היה מיושב לחלוטין.
יישובו מחדש של קישקרש החל אחרי שליאופולד הראשון העניק למשפחה אחת את חבל הארץ ואת האזורים שמסביב על תרומתם להבסת הטורקים.
ב-19 במאי 1718 עברו 700 חקלאים סלובקיים לקישקרש.
האוכלוסייה באזור הגיעה ל-5,000 עד שנת 1785. ב-1 בינואר 1823 נולד שנדור פטפי בקישרש.
במאה ה-20 הפסידה הונגריה בשתי מלחמות העולם ובמהלך שנות השפל הגדול כלכלת הכפר סבלה מאוד.
מרבית הכנסות בני הכפר הגיעו מחקלאות (ייצור יין ושיווק פירות).
קישקרש החלה להתפתח במהירות בשנות השבעים של המאה ה-20 ונבנו מוסדות תשתית, חינוך, בריאות ורווחה.
קישקרש הפכה לעיירה שוב בשנת 1973.
קישקרש ממוקם במרכז אזור ייצור היין הגדול ביותר בהונגריה, "Kunsági borvidék" וההיסטוריה ידועה בייצור יין משובח.
האדמה החולית ושעות השמש הגבוהות מספקות את התנאים המושלמים לענבים.
גידול יין בקישקרש מוזכר לראשונה במסמכים בכתב מהמאה ה-8.
אחוז גדול מכוח העבודה העירוני מוקדש לתעשיית הענבים והיין באזור.
בקישקרש חיו 15,348 תושבים בשנת 2001. אוכלוסייה הומוגנית עם רוב הונגרי.
שנדור פטפי - המשורר הלאומי ההונגרי.
טיבור שֶר, במקור רובינשטיין; בהונגרית: Scher Tibor; קישקרש, 27 ביולי 1912 – בודפשט, 2 ביולי 1975) היה היסטוריון העת העתיקה, רב, מומחה במדעי יהדות, השפה העברית והמחקר שקשור לעברית, ספרן, דוקטור למדעים היסטוריים (1963).
קישקורפאד (בהונגרית: Kiskorpád) הוא כפר במחוז שומוג', בנפת קאפושוואר.
היישוב הקטן בן פחות מאלף תושבים נמצא 14 קילומטרים מערבית לקפושוואר, ליד הכביש הראשי 61 וקו הרכבת דומבובאר - דיקינש.
תחנת הרכבת של קישקורפאד מחוברת לשכנה הדרומית, גיגה, בכביש 6617 ולשכנה הצפונית שומוג'שארד בכביש 6702 .
שם היישוב מוזכר לראשונה בשם וילה קורפד (Villa Curpad) בתעודה משנת 1324. רשימת "מעשר האפיפיור" כעבור כמה שנים כבר הזכירה את המקום כיחידה ניהולית קתולית.
היישוב מופיע גם בכמה מרשמי מס טורקיים.
בתחילת המאה ה-18 כבר מופיע היישוב בשם פוסטהקורפאד (Pusztakorpád).
במחצית השנייה של המאה ה-18 הוא כבר כפר של צמיתים.
הבעלים העיקריים שלו היו משפחות שארקזי, ויזי וטליאן.
מאוחר יותר, הכנסייה הברוקית הקלוויניסטית נבנתה בסוף המאה ה-18. המשורר מיהאי צ'וקונאי ויטז (אביר) היה אורח של שארקזי (Sárközy) בכפר כאשר שהה בשומוג' בשנים 1798–1799. נולדו במקום כמה שירים שלו.
מקורות בתחילת המאה ה-20 מזכירים במקום טחנת קמח על קיטור, מפעל מלט ומפעל אריחים.
הכנסייה הקלוויניסטית של הבארוק המאוחר נבנתה בשנת 1789, והמאפיין המיוחד שלה הוא שהמבנה הוא בעל קומה משולשת.
עוד ערך ארכיטקטוני של היישוב הוא הקפלה משנת 1896 שקרסה באזור מגודר בתחילת 2012, אך שופצו לאחר מכן.
קישקורפאד מפורסם גם בזכות העובדה שנהר הקאפוש זורם בכמה ענפים לידו, בקטע הראשוני שבו נוצרו כמה אגמים הוא יעד פופולרי עבור דייגים.
לאיוש קוזמה, בשמו המקורי פוקס נולד במקום בשנת 1884 הוא היה אדריכל, מעצב רהיטים וגרפיקאי יהודי-הונגרי, פרופסור באוניברסיטה.
קישר (בהונגרית: Kisar) הוא כפר במחוז סבולץ'-סטמאר-ברג על גדות נהר טיסה שבצפון מזרח הונגריה.
יהודים חיו בקישר בתקופות זמן שונות ובמקום קיים בית קברות יהודי של יהודי הקהילה, בו 11 מצבות מתוכן 4 שבורות.
קישקרה (בהונגרית: Kisköre) היא עיר במחוז הווש בצפון מזרח הונגריה.
כמו יישובים רבים באירופה גם בקישקרה מספר התושבים נמצא בירידה.
האזור מיושב לסירוגין מהמאה ה-13 עד ימינו, היישוב עצמו הוזכר לראשונה בכתבים משנת 1215 והפך לעיר בצורה רשמית ביולי 2005.
יהודים חיו בקישקרה במאה ה-18 ובמאה ה-19. החל משנת 1885 היו יהודי הכפר חלק מקהילת הווש ובשנת 1944 נרצחו יהודים מהכפר בשואת יהודי הונגריה.
קית' בנטלי דיווידס הוא קצין בדימוס בדרגת אדמירל משנה, בתפקידו האחרון כיהן כמפקד פיקוד הלוחמה המיוחדת של צי ארצות הברית.
ב-1990 סיים לימודיו באקדמיה הימית של ארצות הברית והתגייס לצי.
הוא שירת כמפקד מחלקה בצוות 2 של אריות הים, שימש סגן מפקד צוות 7 ומפקד צוות 1. כמו כן שימש מפקד כוח המבצעים המיוחדים הבין-זרועי בעיראק.
תפקידים נוספים אותם מילא הם עוזר למפקד הצי האטלנטי, עוזר צבאי לנשיא ארצות הברית וסגן מנהל המשרד לעניינים צבאים בבית הלבן.
שירת כסגן מפקד כוח 3 של פיקוד הלוחמה המיוחדת של הצי, ראש תחום אימונים במרכז הלוחמה המיוחדת של הצי, קצין אג"ם וסגן מפקד פיקוד הלוחמה המיוחדת.
פיקד על מרכז הלוחמה המיוחדת של הצי.
בשנים 2017 עד 2020, שימש כמנהל המשרד לעניינים צבאים בבית הלבן.
ב-2020 מונה למפקד המבצעים המיוחדים של פיקוד דרום של ארצות הברית.
באוגוסט 2022 מונה למפקד פיקוד הלוחמה המיוחדת של הצי.
הוא כיהן בתפקיד עד אוגוסט 2024.
דיווידס בוגר תואר שני ניתוח מערכות הון אנושי מבית הספר של הצי ללימודים מתקדמים ובעל תואר שני באסטרטגיית ביטחון לאומי ממכללת המלחמה הלאומית.
הוא נשוי לאיווט דיווידס, קצינה בדרגת תת-אדמירל בצי, והם הורים לתאומים.
מנעוריו הוא משתתף בשיט תחרותי בדגמי 470 ולייזר.
כמו כן הוא מתחרה בטריאתלון איש הברזל.
קית' אלן סלף הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת טקסס.
סלף נולד ב-1953 בבית חולים צבאי בפילדלפיה, ואת לימודיו התיכוניים השלים בתיכון טסקוסה השוכן באמרילו שבטקסס.
לסלף תואר ראשון בהנדסה מהאקדמיה הצבאית של ארצות הברית אותו קיבל בשנת 1975.
בשנים 1975–1999 שירת סלף בצבא ארצות הברית.
הוא לחם בכוחות המיוחדים של הצבא וביחידת הריינג'רס של צבא ארצות הברית.
במהלך שירותו הצבאי הוצב במצרים, בקטר, באפגניסטן, בגרמניה ובבלגיה.
מאוחר יותר שימש סלף כנציב מחוז קולין שבטקסס.
במרץ 2022 נבחר למועמד המפלגה הרפובליקנית לייצוג מחוז הקונגרס השלישי של טקסס בבית הנבחרים של ארצות הברית.
בבחירות המקדימות אמנם סיים במקום השני אחרי ואן טיילור המכהן, אך השניים עלו לסיבוב מכריע.
טיילור הודיע מאוחר יותר על פרישתו מהחיים הפוליטיים על רקע האשמות בבגידה, מה שהעניק לסלף את המועמדות.
סלף זכה בבחירות הכלליות בנובמבר, והושבע לבית הנבחרים בינואר 2023.
ב-3 בינואר 2023, יום השבעת הקונגרס ה-118 של ארצות הברית, נערכו הבחירות לתפקיד יושב ראש בית הנבחרים של ארצות הברית.
סלף מיאן לתמוך במנהיג סיעתו קווין מקארתי, והצביע תחילה לג'ים ג'ורדן ואחר כך לביירון דונלדס.
בסיבוב ה-12 של ההצבעה בבחירות לתפקיד יושב הראש, סלף הצביע לבסוף בעד מקארתי והשתכנע לאחר משא ומתן עם חברי שדולת החירות בה הוא חבר.
סלף נמנה בין 15 הרפובליקנים שלבסוף שינו את הצבעתם.
בעקבות העיכוב בבחירות היו"ר, הושבע סלף באורח רשמי רק ב-7 בינואר 2023.
קית' האנטר ג'ספרסון הוא רוצח סדרתי אמריקאי-קנדי שרצח לפחות שמונה נשים בארצות הברית במהלך שנות ה-90 המוקדמות.
הוא נודע כ"רוצח הפרצופים המחייכים" מכיוון שצייר פרצופים מחייכים על מכתביו הרבים ששלח לתקשורת ולרשויות.
רבים מקורבנותיו היו עובדי תעשיית המין ואנשים זרים שחלפו בקרבת מקומו מבלי שהיה להם קשר אליו.
חניקה הייתה שיטת הרצח המועדפת עליו, שיטה שבה השתמש לעיתים קרובות כדי להרוג חיות עוד בילדותו.
כשנמצאה גופת הקורבן הראשון שלו, תשומת הלב התקשורתית הייתה סביב אישה שהודתה בכזב ברצח זה בסיועו של החבר המתעלל שלה.
ג'ספרסון נסער מכך שהוא לא זכה לתשומת לב תקשורתית כמוה, צייר פרצוף מחייך על קיר חדר אמבטיה מאות קילומטרים מזירת הפשע וכתב מכתב אנונימי המודה ברצח וגם סיפק הוכחה.
כשזה לא עורר תגובה, הוא החל לכתוב מכתבים לתקשורת ולרשויות.
את הקורבן הראשון שלו הכיר ג'ספרסון ב-21 בינואר 1990, ליד פורטלנד, אורגון שבארצות הברית.
הוא הציג את עצמו בפני הקורבן בבר והזמין אותה לבית שהוא שוכר.
לאחר שנקלע לוויכוח עמה, הוא חנק אותה למוות בידיו ונפטר מגופתה.
הקורבן האחרון של ג'ספרסון היה הפשע שהוביל בסופו של דבר ללכידתו.
בעוד שהוא טען שהרג עד 160 בני אדם, רק שמונה רציחות אומתו.
ג'ספרסון מרצה כעת מאסר עולם ללא אפשרות לשחרור על תנאי בבית הכלא של מדינת אורגון.
קית' הארווי מילר היה פוליטיקאי אמריקאי מאלסקה, איש המפלגה הרפובליקנית, שכיהן כמושל אלסקה השלישי בשנים 1969–1970. מ-1966 ועד תחילת כהונתו כמושל, הוא כיהן כמזכיר המדינה השני של אלסקה, תחת המושל וולי היקל, שאותו הוא החליף כמושל כאשר הוא התפטר כדי לכהן כמזכיר הפנים של ארצות הברית.
בתקופת כהונתו של מילר כמושל, זכתה אלסקה בעושר רב כאשר מכירת חוזי החכירה להפקת נפט במדרון הצפוני (North Slope) יצרו עבורה הכנסה של 900 מיליון דולר.
קית' הארווי מילר נולד בסיאטל, וושינגטון כאחד מארבעת בניהם של הופקינס קית' מילר ושרה מרגרט (לבית הארווי) מילר.
הוא גדל בפרברים הכפריים של סיאטל עד שהמשפחה עברה ב-1939 לאזור העיר בות'ל שבוושינגטון.
מילר התחנך בבית הספר התיכון המקומי של בות'ל.
לזמן מה הוא למד באוניברסיטת איידהו לפני שהתגייס לחילות האוויר של צבא ארצות הברית, שם הוא שירת במשך השנתיים האחרונות של מלחמת העולם השנייה.
לאחר שחרורו מהשירות הצבאי, הקים מילר ב-1946 חווה לגידול צינית באולימפיה.
במהלך תקופה זו הוא בילה חלקים של עונות הקיץ בעבודה בטריטוריית אלסקה וכן למד באוניברסיטת וושינגטון שבסיאטל, שם הוא סיים ב-1952 לימודים לתואר בוגר במדעים.
ב-1953 הוא מכר את החווה שבבעלותו, ובאותה שנה נשא לאישה את דיאנה מרי דוייל והקים בסיאטל סוכנות לגביית חובות.
ב-1957 הוא מכר את הסוכנות לאחר שהחל לעבוד בשירות הכנסות הפנים, שהציבה אותו באנקורג', אלסקה.
את הקריירה הפוליטית שלו החל מילר ב-1962, כאשר נבחר לבית הנבחרים של אלסקה, שם הוא כיהן תקופת כהונה אחת.
החל מ-1966 הוא כיהן כמזכיר המדינה של אלסקה (כיום סגן המושל).
בתפקיד זה הוא כיהן עד שהמושל וולי היקל התפטר כדי לכהן כמזכיר הפנים של ארצות הברית בממשלו של הנשיא ריצ'רד ניקסון ב-29 בינואר 1969. מיד לאחר מכן הושבע מילר במקומו כמושל אלסקה השלישי.
בתקופת ממשלו של מילר, השלימה אלסקה את מכירת חוזי חכירת הקרקעות במפרץ פרודהו, שהניבו לה רווחים של 900 מיליון דולר.
הכספים מחוזים אלו הגיעו לשווי של פי שבעה מתקציב המדינה, ושבע שנים לאחר שהציע לראשונה להשקיע את כספי התמלוגים על הנפט, הקים המושל ג'יי המונד את הקרן הקבועה של אלסקה .
מילר קידם באופן נמרץ את הקמת מערכת קו צינור טרנס-אלסקה .
הוא דחף לאישור הקמת הצינור על ידי הקונגרס על אף התנגדויות מהשופט הפדרלי ג'ורג' הארט ובית המחוקקים של אלסקה למימון סלילת הכביש לשדה פרודהו ביי.
ב-1970, כשהתמודד על תקופת כהונה מלאה כמושל, הוא ראה את הפופולריות שלו יורדת כאשר שותפו הקודם למרוץ, וולי היקל, עיקב את האישור להיתר בניית הצינור.
בבחירות המקדימות של המפלגה הרפובליקנית הוא התמודד עם חבר הקונגרס הווארד וולאס פולוק.
הוא ניצח את פולוק, אך בבחירות הכלליות הוא התמודד מול מושל אלסקה הראשון, ויליאם איגן.
איגן ניצח בבחירות כאשר זכה ב-52.4 אחוזים של הקולות מול 46.1 הקולות שקיבל מילר.
רק לאחר משבר האנרגיה העולמי ב-1973, העביר הקונגרס את חוק צינור הנפט טרנס-אלסקה כפי ששאף מילר.
ב-1972 נבחר מילר לתקופת כהונה של ארבע שנים בסנאט של אלסקה.
תקופת כהונה זו נקטעה טרם זמנה בשל תוכנית חלוקת מחוזות הבחירה מחדש של בית המשפט העליון של אלסקה ב-1972, שבמרכזה עמדה חלוקת מחוזות הבחירה לסנאט באנקורג'.
בית המשפט התווה תוכנית חדשה ב-1974. במקום להתמודד אז לבחירה לתקופת כהונה נוספת במחוז הבחירה החדש, שהיה בסיס תמיכה של המפלגה הדמוקרטית, התמודד מילר את תקופת כהונה נוספות כמושל מטעם הרפובליקנים.
הוא התמודד מול היקל ומול המונד, שהיה למועמד המפלגה.
ב-1977 מינה המושל המונד את מילר כיושב ראש נציבות התחבורה של אלסקה.
קית' הארווי מילר נפטר באנקורג' ב-2 במרץ 2019, יום לאחר יום הולדתו ה-94, כתוצאה מסרטן הלבלב.
הוא נטמן בבית הקברות הלאומי פורט ריצ'רדסון שבפאתי אנקורג'.
קית' ברנרד אסקינס הוא כדורסלן אמריקאי לשעבר, ששיחק בכל הקריירה שלו במיאמי היט.
לאחר ששיחק באוניברסיטת אלבמה, חתם אסקינס במיאמי היט מליגת ה-NBA ב-1990, לקראת עונתו השלישית של המועדון בליגה, לאחר שלא נבחר בדראפט 1990. אסקינס ניחן ביכולת לשמור על מספר עמדות, היה לאורך כל הקריירה מחליף במיאמי ונודע כמומחה הגנתי.
אסקינס פרש ב-1999 לאחר שנופה מהקבוצה.
בסך הכול לאורך הקריירה קלע 1,852 נקודות והוריד 1,428 ריבאונדים.
מיד לאחר פרישתו, הצטרף אסקינס לצוות האימון של ההיט, ושימש עוזר מאמן תחת פט ריילי ותחת אריק ספולסטרה, כשבאמתחתו שלושה תוארי אליפות כעוזר מאמן.
בספטמבר 2013, הועבר לתפקיד מנהל הסקאוטינג של הקבוצה.
ב-7 במאי 2022 זכה למקום בהיכל התהילה של הספורט באלבמה.
אסקינס הוא בוגר לימודי שיווק באוניברסיטת אלבמה, ומתגורר כיום באל פאסו עם אשתו ושני ילדים תאומים.
קית' גורדון גרין היה אמריקאי ממוצא יהודי, פסנתרן, זמר ויוצר מוזיקה משיחית.
גרין נחשב לאחד החלוצים המשפיעים ביותר בז'אנר המוזיקה הנוצרית של סוף שנות ה-70 ותחילת שנות ה-80. שיריו התאפיינו בכנות רגשית וביקורת על הצביעות הממסדית בנצרות.
גרין נהרג בתאונת מטוס בשנת 1982 יחד עם שניים מילדיו הקטנים, אך מורשתו המוזיקלית והרוחנית ממשיכה להשפיע גם עשורים לאחר מותו.
גרין נולד בשיפסהד ביי, ברוקלין, ניו יורק.
הוא גדל בבית ממוצא יהודי אך בעל אופי חילוני, וקרא בברית החדשה בגיל צעיר, מה שעיצב את אמונתו בהמשך כיהודי משיחי.
כבר בגיל צעיר גילה כישרון מוזיקלי יוצא דופן.
בגיל 11 הוחתם על ידי חברת התקליטים דקה רקורדס (Decca Records), כשהוא מוצג כגרסה צעירה ורעננה לזמרים כדוגמת דוני אוסמונד.
הוא כתב עשרות שירים והיה הצעיר ביותר שהתקבל לאגודה האמריקאית למלחינים, מחברים ומוציאים לאור (ASCAP).
בנעוריו עבר גרין מסע רוחני שכלל שימוש בסמים, התעניינות במיסטיקה מזרחית ופילוסופיות של העידן החדש, בחיפוש אחר משמעות.
בגיל 19 חדל גרין להשתמש בסמים והפסיק להתעניין במיסטיקה מזרחית, והחל להתמקד בלימוד כתבי הקודש, ובפרט בכתבי הברית החדשה.
בשנת 1973 פגש את מלודי שטיינר, אמנית ומוזיקאית, והשניים נישאו שנה לאחר מכן.
יחד המשיכו במסע חיפוש רוחני עד שבשנת 1975 חוו השניים "לידה מחדש", שבה קיבלו את ישו לחייהם כמושיע.
הם תיארו את הלידה מחדש כרגע של שינוי רוחני דרמטי ופתיחה של חיים חדשים.
שבוע לאחר מכן, הצטרפו לכנסיית "ויניארד" (Vineyard Christian Fellowship) בקליפורניה.
בני הזוג גרין החלו לארח בביתם אנשים מחוסרי בית, מכורים לסמים ונזקקים, במה שהפך לקהילה קטנה שכונתה "החממה" (The Greenhouse).
פעילות זו צמחה והפכה לארגון בשם "Last Days Ministries" (בתרגום חופשי: "שירות אחרית הימים").
ב-1979 עבר הארגון מלוס אנג'לס לחווה גדולה בטקסס, שם המשיך גרין לכתוב, ליצור ולהפיץ עלונים בנושאי דת ומוסר.
בשנת 1976 הוחתם גרין בחברת התקליטים הנוצרית "Sparrow Records".
אלבומו הראשון, For Him Who Has Ears to Hear' (1977)', זכה להצלחה מיידית והגיע למקום הראשון במצעדי המוזיקה הנוצרית.
האלבום שילב רוק-פופ אנרגטי עם בלדות פסנתר וטקסטים נוקבים.
בשנת 1978 יצא אלבומו השני, "No Compromise".
האלבום נחשב לאבן דרך במוזיקה הנוצרית וביסס את מעמדו של גרין כנביא-מוכיח בשער, המבקר את הנוחות והחומרנות של העולם המערבי והכנסייה.
בשנת 1979, בצעד חסר תקדים בתעשיית המוזיקה, החליט גרין כי אין זה ראוי לגבות כסף עבור מסרים רוחניים.
הוא הצליח להשתחרר מחוזה ההקלטות שלו והחל להפיץ את אלבומו השלישי, "So You Wanna Go Back to Egypt", במודל של תרומה בלבד.
כל אדם יכול היה להזמין את האלבום ולשלם כראות עיניו, או לא לשלם כלל.
מדיניות זו הובילה להפצת מאות אלפי עותקים, אך הכניסה את הארגון לחובות זמניים, שכוסו לבסוף על ידי תרומות.
ב-28 ביולי 1982 אירחה משפחת גרין חברים בחווה שלהם בטקסס.
קית' יצא לטיסה קצרה במטוס הצסנה 414 הדו-מנועי שהיה בבעלות הארגון, כדי להראות לאורחים את החווה מלמעלה.
המטוס, שנועד להטיס שישה נוסעים וטייס, המריא עם 12 אנשים (כולל הטייס).
זמן קצר לאחר ההמראה, המטוס הזדקר והתרסק אל הקרקע.
כל 12 הנוסעים נהרגו במקום.
בין ההרוגים היו קית' גרין (בן 28 במותו), ושניים מילדיו: ג'ושיה (בן 3) ובת'אני (בת שנתיים).
חקירת המועצה הלאומית לבטיחות בתעבורה קבעה כי הסיבה לתאונה הייתה משקל יתר בשילוב עם חוסר ניסיון של הטייס ושיקול דעת מוטעה: המשקל העודף בשילוב עם תנאי מזג האוויר לא אפשרו למטוס להמריא בקצב מספיק, והוא פגע בעצים במרחק של פחות ממייל ממסלול ההמראה.
לאחר מותו, המשיכה אשתו מלודי לנהל את הארגון.
בשנת 2001 הוכנס קית' גרין להיכל התהילה של מוזיקת הגוספל.
אמנים רבים, דתיים וחילונים כאחד, ציינו את השפעתו על יצירתם.
שירו "There Is a Redeemer" הפך להמנון כנסייתי מוכר בכל העולם ומופיע בספרי מזמורים רבים.
בשנת 1992 חברו מספר אמנים יחד כדי להקליט מחדש רבים משיריו הידועים ביותר של גרין, עבור אלבום מחווה בשם "No Compromise: Remembering the Music of Keith Green", שיצא תחת חברת התקליטים Sparrow Records.
קית' ריצ'רדס הוא גיטריסט אנגלי, מלחין, פזמונאי, וזמר.
ידוע ביותר כחבר בלהקת הרוק הרולינג סטונז, במשך כל שנות קיומה, כשישים שנה - ואף היה בין מייסדיה.
קית' ריצ'רדס הוא דמות איקונית בינלאומית בתרבות העכשווית ובמוזיקה הפופולרית כגיטריסט, זמר, מלחין ואיש ציבור.
הוא מדורג במקום הרביעי ברשימת "100 הגיטריסטים הגדולים" של מגזין הרולינג סטון.
ארבעה עשר מהשירים שכתב יחד עם הסולן מיק ג'אגר מופיעים בין "500 השירים הגדולים בכל הזמנים" של מגזין רולינג סטון.
קית' ריצ'רדס נולד כבן יחיד להוריו ברט ודוריס ממוצא ולשי בבית-החולים ליבינגסטון שבדרתפורד, קנט, ב-18 בדצמבר 1943, במהלך מלחמת העולם השנייה.
כשהיה תינוק, משפחתו נאלצה להתפנות באופן זמני מביתם במהלך ההפצצה הנאצית בשנת 1944. אמו ואביו של ריצ'רדס, היו עובדי מפעל ואביו נפצע במהלך המלחמה.
אמו חשפה אותו למוזיקת ג'אז, וגם עודדה את הופעותיו במקהלת הכנסייה.
סבו וסבתו של ריצ'רדס היו סוציאליסטים ומנהיגים אזרחיים, וסבו אוגוסטוס תיאודור דופרי הופיע ברחבי בריטניה כנגן ביג בנד/ג'אז.
ריצ'רדס חזר וסיפר שסבו היה למקור השפעה עליו, בתור מתבגר.
אמו של ריצ'רדס קנתה לו את הגיטרה הראשונה שלו, גיטרה אקוסטית רוזט ב-7 ליש"ט, בה היה מנגן שעות רבות.
כילד היה מאזין אובססיבי לאמני בלוז של אותה תקופה כמו צ'אק ברי, מאדי ווטרס, בו דידלי ועוד.
אחד מגיבורי הגיטרה הראשונים של ריצ'רדס היה סקוטי מור (הגיטריסט של אלביס).
ריצ'רדס למד בבית-הספר היסודי 'וונטוורת' עם מיק ג'אגר והיה השכן שלו עד 1954, אז עברו הג'אגרים דירה.
כילד נקרא ריצ'רדס על ידי מנצח המקהלה של דרתפורד לשיר בשלישיית boy sopranos ובין היתר גם ב-Westminster Abbey למלכה אליזבת השנייה.
בעיות התנהגות של ריצ'רדס, בבית-הספר התיכון, הובילו לגירושו משם בשנת 1959. מנהל בית-הספר חשב שהוא עשוי למצוא את הנישה שלו כאמן, ולפי כך נשלח לבית הספר לאמנות Sidcup.
הוא בילה זמן רב בנגינה עם חבריו ולמד כמעט את כל סולואי הגיטרה של צ'אק ברי.
בבית-ספר זה ריצ'רדס פגש את הגיטריסט דיק טיילור, אשר באותה עת ניגן בלהקת בלוז עם ג'אגר.